Või on see hoopis suvi?    Ma umbes kaks kuud tagasi ennustasin, et kevad jääb seekord vahele, ning talvele järgneb kohe suvi. Oh, seda  au ja kuulsust, mis ma saaksin, kui see tõeks osutuks.    Igatahes korraldasin ma eile sujuvalt vatiteki asemele õhema teki. Minu iga-aastane traditsioon. Tehke te, mis tahate selle minu vatitekiga, aga mina võtan teie teki nüüd endale.    Päike võtab vaevaks tublisti rohkem, kui talle ettenähtud aeg, paista. Mingi 21.00+ on see loojumisaeg vist juba. Alles oli see aeg, kui ma koolist tulin, väikest lõunauinakut hakkasin tegema ja kui silmad lahti tegin, siis oli väljas juba hämar. Nüüd  ei pea isegi lampi põlema panema, et TV6-st Simpsoneid silmi kahjustamata, vaadata.    Lisaks rohkema päikesega on ka soojust rohkem. Mul ei ole enam põhjust ahju kütta, kuigi sel talvel tundus üha enam, et ma ei küta ahju soojuse saamiseks, vaid hoopis selleks, et saaksin suitsu teha. Edaspidi nüüd läheb muidugi keeruliseks sellega.    Liiklushuligaane on ka rohkem. No võiks ju ikka suunda näidata, kui peatuma hakkad või keerad. Ahvid! Eile säästsin ühe kassi elu, ma olen väga uhke  enese üle. Teeääres liigub ka rohkem kõrvalejuhtijaid. Mitte, et ma kõiki vahiksin, aga mõnikord jään lihtsalt vaatama. Nii võimalikult mitte märgatavalt ja hästi häbelikult.    Varsti on viimane aeg talvekummid ära vahetada. Kuigi ma ei tea, kas pean vahetama või nokin lihtsalt need naelad taaskord välja. Vanaema võiks oma lillekastmisvooliku ka välja vedada, mul on auto pikka-pikka aega pesemata.